Rojawanê Kurdîstanî de seba ke yewîya kurdan bêra awankerdene hetê 25 partî û têgêrayîşanê sîyasîyan  sîwana bi nameyê ''Partîyê Yewîya Neteweyîye ya Kurdan'' awan kerde. Derheqê sîwane de eşkerayîyêka nuştekîye ameye dayene û nê ameyî vatene:
''Rewşa hesase ra ke Sûrîye û Rojawan tede ya, girîngîya pêvînayîşanê mabênê partîyan ê sîyasîyan û hêzanê kurdan de ra semed û seba paştdayîşê înîsîyatîfê sîwane yê Fermandarîya Pêroyî ya Hêzanê Sûrîyeya Demokratîke (QSD) û seba ke pêro partî û têgêrayîşê kurdan bêrê têhet 18ê gulana 2020î de Qamişlo de kombîyayîşêk ame kerdene û netîceya kombîyayîşî de nê qerarî ameyî girewtene:
-Partîyê Yewîya Neteweyîye ya Kurdan seba ke meseleyê yewîya kurdan teqîb bikerê  do xebatanê hemparan rayra bêrê û nê partîyî hetê komîteyêke ra bêrê temsîlkerdene.
-Logo û slogan sey ''Partîyê Yewîya Neteweyîye ya Kurdan'' ameyî weçînayene.
-Temsîlkarê nê partîyan seba ke serebût û meseleyanê herême nîqaş bikerê bi hawayêkê perîyodîkî do kombîyayîş bikerê.
Partî û dezgehê ke binê sîwana ''Partîyê Yewîya Neteweyîye ya Kurdan'' de ca gênê, wina yê:
- Partîya Haştîye ya Demokrate ya Kurdîstanî
- Partîya Yewîya Demokratîke (PYD)
- Kongreya Starî
- Partîya Demokrate ya Kurdan a Sûrîye (PDKS)
-Partîya Keske ya Kurdîstanî
-Partîya Çepe ya Demokrate ya Kurdan a Sûrîye
-Partîya Çepe ya Kurdan a Sûrîye
-Partîya Lîberale ya Kurdîstanî
-Partîya Biratî ya Kurdîstanî (PBK)
-Partîya Neteweyî ya Kurdan a Sûrîye
-Partîya Vurnayîşê Demokrate ya Kurdîstanî
-Têgêrayîşo Newe yê Kurdîstanî yê Sûrîye
-Partîya Têkoşînê Demokratî
-Partîya Azadî ya Kurdistanî
-Partîya Yewîya Neteweyî ya Azade-Rojawan
-Partîya Komare ya Kurdîstanî ya Sûrîye
-Têgêrayîşê Reformî yê Sûrîye
-Partîya Komunîste ya Kurdîstanî (KKP)
-Partîya Roje ya Demokratîke ya Sûrîye
-Pêlê Ameyoxî yê Kurdîstanî
-Partîya Demokrate ya Kurdîstanî ya Sûrîye
-Yewîya Karkeranê Kurdîstanî (YKK)
-Partîya Kombîyayîşî ya Neteweyî ya Kurdîstanî
-Partîya Averşîyayîşî ya Demokrate ya Kurdan a Sûrîye
-Partîya Demokrate ya Kurdan a Sûrîye (El Partî)
